Denumirea măsurii: Dezvoltarea exploatațiilor agricole în teritoriul GAL
CODUL Măsurii: M6/2A
Tipul măsurii: 
· INVESTIȚII
· SERVICII
· SPRIJIN FORFETAR

1.Descrierea generală a măsurii inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL
Scopul sprijinului acordat prin această măsură este de a îmbunătăţi performanţele generale ale exploataţiilor agricole prin creşterea competitivităţii activităţii agricole, a diversificării producţiei agricole şi a calităţii produselor obţinute, de a restructura exploataţiile de dimensiuni mici şi medii şi transformarea acestora în exploataţii comerciale, de a respecta standardele UE aplicabile tuturor tipurilor de investiţii și de a creşte valoarea adăugată a produselor agricole, inclusiv a produselor tradiționale, prin procesarea produselor la nivelul fermei şi comercializarea directă a acestora în vederea creării şi promovării lanţurilor alimentare integrate. Prin stimularea dezvoltării exploatațiilor agricole în teritoriul GAL este posibil să se diminueze tendința de scădere a populaţiei din teritoriul GAL deoarece vor crește veniturile din sectorul agricol și vor fi create noi locuri de muncă.
Corelare cu analiza SWOT.
În teritoriul GAL au fost identificate oportunități de dezvoltare a activităților agricole în cadrul fermelor. Cele mai mari nevoi sunt de dotare a exploatațiilor cu utilaje (motocositoare , motocultoare , tractoare, aparate de muls , generatoare de curent), achiziția de  animale de prăsilă de valoare și material săditor pomicol și viticol, precum și investițiile în  adaptarea construcțiilor agricole la standardele comunitare pentru creșterea competitivității exploatațiilor agricole.
Obiectiv de dezvoltare rurală ale Reg.(UE) 1305/2013, art.4: Măsura contribuie la obiectivul a) și anume: favorizarea competitivității agriculturii.
Obiectivele specifice/ locale ale măsurii sunt:
· Promovarea investițiilor în exploatațiile agricole din sectorul vegetal și de creștere a animalelor pentru realizarea de construcții noi și/sau modernizarea construcțiilor agricole existente din cadrul acestora și a utilităților aferente, achiziționarea de mașini și utilaje noi, înființarea de plantații etc. în vederea creșterii competitivității și adaptării exploatațiilor la standardele comunitare;
· Creşterea veniturilor exploataţiilor agricole sprijinite;
· Sprijinirea membrilor grupurilor de producători sau ai altor forme asociative în vederea încurajării fenomenului de asociere.
Măsura contribuie la prioritatea P2 prevăzută în art. 5, Reg. (UE) nr. 1305/2013: creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor și este conform domeniului de intervenție 2(a): Îmbunătățirea performanței economice a tuturor exploatațiilor agricole și facilitarea și modernizarwea exploatațiilor, în special în vederea creșterii participării pe piață șui a orientării spre piață, precum și a diversificării activităților agricole. Această măsură este în conformitate cu prioritatea 2 din SDL.  
Măsura corespunde obiectivelor art. 17, alin. 1 (a), alin. (2) și alin. (3) din Reg. (UE) nr. 1305/2013. 
Măsura contribuie la Domeniul de intervenție 2(a) prevăzut la art. 5 din Reg. (UE) nr. 1305/2013.
Măsura contribuie la obiectivul transversal ale Reg. (UE) nr. 1305/2013 legat de inovare prin faptul că se au în vedere proiecte care vor promova tehnici îmbunătăţite de gestionare a exploataţiilor, tehnologii şi procese noi. Măsura contribuie și la obiectivul transversal ale Reg. (UE) nr. 1305/2013 legat de protecția mediului urmărindu-se realizarea de proiecte cu impact pozitiv asupra mediului care dezvoltă investiții în tehnologii noi, moderne și prietenoase cu mediul care să contribuie la creșterea nivelului global de performanță al exploatațiilor. Se va urmări promovarea acelor investiții care vor folosi energie regenerabilă în procesul productiv al exploatațiilor, contribuind în acest fel la eforturile de dezvoltare a unei economii cu emisii reduse de carbon și a investițiilor pentru depozitarea/ gestionarea adecvată a gunoiului de grajd pentru reducerea emisiilor de gaze cu efect de seră şi de amoniac în agricultură, în conformitate cu Art. 5, punctul (4) și (5). Măsura contribuie și la obiectivul transversal ale Reg. (UE) nr. 1305/2013 legat de reducere a efectelor schimbărilor climatice, sprijinindu-se investițiile în exploatații care să ducă la adaptarea acestora la schimbările climatice și reducerea vulnerabilității acestora prin adoptarea unor culturi rezistente la schimbări climatice și minima intervenție asupra solului, economisirea apei în agricultură, adoptarea de surse de încălzire bazate pe biomasă, reducerea, în conformitate cu Art. 5, punctul (4) și (5). 
Complementaritatea cu alte măsuri din SDL
Măsura M6: Dezvoltarea exploatațiilor agricole în teritoriul GAL este în complementaritate cu măsura M1 propusă în SDL: Dezvoltarea satelor și servicii de bază în vederea creșterii calității vieții în  teritoriul GAL.  
Beneficiarii direcți ai măsurii M6 sunt incluși în categoriile de beneficiari indirecți ai măsurii M1 de dezvoltare a satelor și servicii de bază în vederea creșterii calității vieții în teritoriul GAL. 
Sinergia cu alte măsuri din SDL
Prin SDL s-au propus pentru prioritatea P2: creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor 3 măsuri distincte, și anume: Măsura M5: Instalarea tinerilor fermieri în teritoriul GAL;Măsura M6: Dezvoltarea exploatațiilor agricole în teritoriul GAL și Măsura M8: Investiții în tehnologii forestiere și în prelucrarea și marketingul produselor forestiere în teritoriul GAL.
Măsura M6 este în sinergie cu măsura M5. 

2. Valoarea adăugată a măsurii
Măsura propusă dorește să contribuie la dezvoltarea economică a teritoriului GAL prin sprijinirea de investiții de modernizare a construcțiilor fermei, de înzestrarea tehnică a fermelor cu echipamente, mașini și utilaje performante (inclusiv a instalațiilor de irigații performante la nivelul fermei care să conducă la economisirea apei). Prin adoptarea standardelor comunitare, scăderea consumului de energie, diversificarea producției agricole, valorificarea raselor autohtone, cultivarea soiurilor autohtone, amenajarea de spații protejate de cultivare a legumelor, creșterea efectivului de animale se va îmbunătăți eficiența costurilor, va crește productivitatea muncii, vor crește veniturile la nivel de exploatație și se vor crea noi locuri de muncă. 

3. Trimiteri la alte acte legislative
Reg. (UE) nr. 1303/2013, Reg. (UE) nr. 1305/2013, Reg. (UE) nr. 1407/2013 (3), Hotărârea nr. 226/2015 privind stabilirea cadrului general de implementare a măsurilor programului național de dezvoltare rurală cofinanțate din Fondul European Agricol pentru Dezvoltare Rurală și de la bugetul de stat, PNDR 2014-2020. 

4. Beneficiari direcţi/indirecţi (grup ţintă)
Beneficiari direcţi: 
Fermierii definiţi conform Regulamentului (CE) 1307/ 2013, art. 4, ca fiind persoane fizice sau juridice sau un grup de persoane fizice sau juridice, indiferent de statutul juridic pe care un astfel de grup şi membrii săi îl deţin în temeiul legislaţiei naţionale, ale căror exploataţii se situează pe teritoriul României şi care desfășoară o activitate agricolă. (PFA, II, IF – în baza OUG 44/2008, SNC, SCS, SA, SCA, SRL- în baza Legii 31/1990, SC cu capital privat- în baza Legii 15/1990, Societate agricolă – în baza Legii 36/1991, Societaste cooperative agricolă – în baza Legii 1/2005, Cooperativă agricolă – în baza Legii 566/2004, Grup de producători – în baza Legii 338/2005,Institutele de cercetare – dezvoltare, precum și centrele, staţiunile şi unitățile de cercetare-dezvoltare și didactice din domeniul agricol cu personalitate juridică, de drept public sau privat). 
Beneficiari indirecți: populația locală, alți fermieri din teritoriu, alte IMM-uri din teritoriu și ONG-uri din teritoriu.

5. Tip de sprijin 
· În conformitate cu prevederile art. 67 din Reg. (UE) nr. 1303/2013 lit. (a), tipul de sprijin constă în:  (a) rambursarea costurilor eligibile suportate și plătite efectiv.
· În conformitate cu prevederile art. art. 45 din R. (CE) nr. 1305/2013 pct.4: (4) Beneficiarii sprijinului pentru investiții pot solicita plata unui avans de până la 50% din ajutorul public acordat. În conformitate cu prevederile art. art. 63 din R. (CE) nr. 1305/2013 pct.1: (1)Plata avansurilor este condiționată de constituirea unei garanții bancare sau a unei garanții echivalente corespunzătoare procentului de 100 % din valoarea avansului.

6. Tipuri de acțiuni eligibile și neeligibile
Tipuri de acţiuni eligibile: 
1. Investiții în înființarea, extinderea şi/ sau modernizarea fermelor zootehnice, inclusiv tehnologii eficiente de reducere a poluării și respectarea standardelor Uniunii și cele pentru depozitarea/ gestionarea adecvată a gunoiului de grajd în zonele unde această cerință este în curs de aplicare;
2.  Investiții în înființarea, extinderea şi/ sau modernizarea fermelor vegetale, inclusiv capacități de stocare (doar dacă se depozitează numai producția fermei respective, iar capacitatea depozitului este corelată cu producția obținută în cadrul fermei), condiționare, sortare, ambalare a producției vegetale pentru creșterea valorii adăugate a produselor;
3. Înființare şi/ sau modernizarea căilor de acces în cadrul fermei, inclusiv utilităţi și racordări;
4. Investiții în procesarea produselor agricole la nivel de fermă, precum și investiții în vederea comercializării (precum magazinele la poarta fermei sau rulotele alimentare, inclusiv autorulotele alimentare prin care vor fi comercializate exclusiv propriile produse agricole). Investitiile de procesare la nivelul fermei vor fi realizate doar împreună cu investitiile în modernizarea/dezvoltarea fermei;
5. Investiții în înființarea şi/sau modernizarea instalaţiilor pentru irigaţii în cadrul fermei, inclusiv facilități de stocare a apei la nivel de fermă, cu condiția ca acestea să reprezinte o componentă secundară într-un proiect de investiții la nivel de fermă;
6.  Investiții în producerea și utilizarea energiei din surse regenerabile, cu excepția biomasei (solară, eoliană, cea produsă cu ajutorul pompelor de căldură, geotermală) în cadrul fermei, ca şi componentă secundară în cadrul unui proiect de investiţii, iar energia obținută va fi destinată exclusiv consumului propriu;
7. Investiții în instalații pentru producerea de energie electrică și/sau termică, prin utilizarea biomasei (din deșeuri/produse secundare rezultate din propria activitate agricolă), ca și componentă secundară în cadrul unui proiect de investiţii, iar energia obținută va fi destinată exclusiv consumului propriu;
8. Investiții necorporale: achiziționarea sau dezvoltarea de software și achiziționarea de brevete, licențe, drepturi de autor, mărci în conformitate cu la art 45 (2) (d) din Reg. 1305/ 2013;
Cheltuieli eligibile: 
· Construcţia, extinderea, modernizarea și dotarea construcțiilor din cadrul fermei, destinate activității productive, inclusiv căi de acces în fermă, irigații în cadrul fermei și racordarea fermei la utilități; Amenajarea și dotarea spațiilor de desfacere și comercializare, precum și alte cheltuieli de marketing (în limita a 5%), în cadrul unui lanț alimentar integrat; Achiziţionarea, inclusiv prin leasing de maşini/ utilaje şi echipamente noi, în limita valorii de piaţă a bunului respectiv; Achiziționarea, inclusiv prin leasing, de mijloace de transport compacte, frigorifice, inclusiv remorci și semiremorci specilizate în scopul comercializării produselor agricole în cadrul unui lanț alimentar integrat, respectiv: Autocisterne, Autoizoterme, Autorulotele alimentare, Rulotele alimentare, Mijloace de transport animale/ păsări/ albine; etc. 
Cheltuielile privind costurile generale ale proiectului sunt eligibile dacă respectă prevederile art.45 din Regulamentul (UE) nr.1305/2013.

7. Condiții de eligibilitate
· Solicitantul trebuie să se încadreze în categoria beneficiarilor eligibili;
·  Investiţia trebuie să se încadreze în cel puţin una din acţiunile eligibile prevăzute prin sub-măsură;
·  Solicitantul trebuie să demonstreze asigurarea cofinanțării investiției;
·  Viabilitatea economică a investiției trebuie să fie demonstrată în baza documentatiei tehnico-economice;
·  Investiția va fi precedată de o evaluare a impactului preconizat asupra mediului dacă aceasta poate avea efecte negative asupra mediului, în conformitate cu legislația în vigoare; 
·  Solicitantul va demonstra că profitul mediu anual (ca medie a ultimilor trei ani fiscali) nu depășește de 4 ori valoarea sprijinului solicitat.
· În toate cazurile în care proiectul de investiții prevede și investiții în sisteme/echipamente de irigații la nivelul fermei, acestea sunt eligibile doar dacă sunt respectate condițiile specifice menționate în secțiunea „Alte aspecte relevante pentru înțelegerea măsurii! (fișa Măsurii 4 din PNDR);
· Investiția va respecta legislația în vigoare din domeniul: sănătății publice, sanitar-veterinare și de siguranță alimentară;
· În cazul procesării la nivel de fermă materia primă procesată va fi produs agricol (conform Anexei I la Tratat) și produsul rezultat va fi doar produs Anexa I la Tratat.

8. Criterii de selecție
Selecția se va face pe baza următoarelor principii:
1. Principiul sectorului prioritar conform analizei socio-economice precum sectorul zootehnic (suine, bovine și păsări) și vegetal (cereale, plante oleaginoase și proteice, cartofi și legumicultură în spaţii protejate, inclusiv producere de material săditor);
2. Principiul nivelului de calificare în domeniul agricol al managerului exploataţiei agricole;
3. Principiul lanțurilor alimentare integrate, respectiv integrarea producției agricole primare cu procesarea și/ sau comercializarea. 
4. Principiul asocierii fermierilor, care dețin exploatații de dimensiuni micii și/sau medii, în cadrul cooperativelor sau a grupurilor de producători.
5. Principiul economiei de apă pentru proiectele care prevăd investiții de modernizare a sistemelor de irigații la nivel de fermă.

9. Sume (aplicabile) și rata sprijinului
Rata sprijinului public nerambursabil va fi de 50% din totalul cheltuielilor eligibile. 
Intensitatea sprijinului nerambursabil se va putea majora cu 20 puncte procentuale suplimentare, în cazul:
· Investiţiilor realizate de tinerii fermieri, cu vârsta sub 40 de ani, la data depunerii cererii de finanţare; 
· Operațiunilor sprijinite în cadrul PEI;
· Investițiilor legate de operațiunile prevăzute la art. 28 (Agromediu) și art. 29 (Agricultura ecologică) din R(UE) nr. 1305/2013;
· Investiții în zone care se confruntă cu constrângeri naturale și cu alte constrângeri specifice, menționate la art. 32 R(UE) nr. 1305/2013;
În cazul cooperativelor și grupurilor de producători intensitatea sprijinului va fi de 50% și se va putea majora cu 20 puncte procentuale suplimentare, în cazul: 
· Investițiilor colective realizate de formele asociative ale fermierilor (cooperative și grupuri de producători);
· Operațiunilor sprijinite în cadrul PEI;
· Investițiilor legate de operațiunile prevăzute la art. 28 (Agromediu) și art. 29 (Agricultura ecologică) din R(UE) nr. 1305/2013; 
· Investiții în zone care se confruntă cu constrângeri naturale și cu alte constrângeri specifice, menționate la art. 32 R(UE) nr. 1305/2013;
10. Indicatori de monitorizare
· Număr de locuri de muncă nou create: 4
· Număr exploatații modernizate: 2
